
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 27  
                                                             din 29 februarie 2024
privind închirierea unui spațiu cu altă destinație decât locuință,

respectiv sediu local al unui partid

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.009/28.02.2024 şi la Consiliul Local Sighișoara cu nr. 8.037/28.02.2024, de referatul de aprobare, înregistrat cu nr. 8.011/28.02.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;  

Având în vedere adresa înregistrată la Municipiul Sighișoara cu nr. 26.133/16.09.2021, completată prin adresele înregistrate la Municipiul Sighișoara cu nr. 28.687/12.10.2021, respectiv nr. 4.050/02.02.2023, precum și adresele de revenire înregistrate la Municipiul Sighișoara cu nr. 21.264/19.06.2023, respectiv nr. 22.231/27.06.2023, prin care domnul Simion George - Nicolae, în calitate de președinte al Partidului Alianța pentru Unirea Românilor, solicită închirierea unui spațiu cu destinația de sediu de partid al organizației locale Sighișoara, necesar unei bune desfășurări a activității publice a acesteia;

Având în vedere prevederile art. 26 din Legea nr. 334/2006 privind finanțarea partidelor politice și a campaniilor electorale, republicată, cu modificările și completările ulterioare, conform cărora autoritățile administrației publice centrale și locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora, iar închirierea acestor spații urmează regimul juridic prevăzut pentru închirierea spațiilor cu destinație de locuință;

Având în vedere prevederile Legii nr. 114/1996, Legea locuinței, republicată, cu modificările și completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1.275/2000, cu modificările și completările ulterioare; 

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că spațiul cu altă destinație decât locuință, situat în Municipiul Sighișoara, str. Hermann Oberth, nr. 7, ap. 4, în suprafață de 29,03 mp., compus din spațiu de deservire și magazie, înscris în C.F. nr. 50723-C1-U8, nr. top. 1893/IV, este liber și poate fi închiriat Partidului Alianța pentru Unirea Românilor – Organizația Sighișoara, cu destinația de sediu de partid;

Având în vedere procesul - verbal cu nr. 15.381/25.04.2023 al Comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin Agenția Națională pentru Locuințe, prin care se repartizează în regim de închiriere, spațiul cu altă destinație decât locuință, situat în Municipiul Sighișoara, str. Hermann Oberth, nr. 7, ap. 4, în suprafață de 29,03 mp., compus din spațiu de deservire și magazie, înscris în C.F. nr. 50723-C1-U8, nr. top. 1893/IV, către Partidul Alianța pentru Unirea Românilor – Organizația Sighișoara, cu destinația de sediu de partid;

Ținând cont că spațiul cu altă destinație decât locuință, menționat mai sus, este cuprins în listele de inventar ale Municipiului Sighișoara cu nr. 1.6.4.5.003 – domeniul privat;

Având în vedere că prin închirierea spațiului cu altă destinație decât locuință, din imobilul situat în Municipiul Sighişoara, str. Hermann Oberth, nr. 7, ap. 4, nu sunt afectate planurile de sistematizare şi că acest spațiu nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005, cu modificările și completările ulterioare;

Având în vedere că prin închirierea spațiului respectiv se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 8.010/28.02.2024, prin care se propune închirierea unui spațiu cu altă destinație decât locuință, respectiv sediu local al unui partid;
Având în vedere avizele favorabile ale comisiilor de urbanism, comerț, socială și juridică;
În temeiul art. 108, art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

              H O T Ă R Ă Ş T E:

Art. 1. (1) Se aprobă închirierea directă a spațiului cu altă destinație decât locuință, situat în Municipiul Sighişoara, str. Hermann Oberth, nr. 7, ap. 4, în suprafaţă de 29,03 mp., compus din spațiu de deservire și magazie, înscris în C.F. nr. 50723-C1-U8 (nr. C.F. vechi 10470/IV), nr. top. 1893/IV, nr. cad. 50723-C1-U8, către Partidul Alianța pentru Unirea Românilor – Organizația Sighișoara, cu destinația de sediu local al partidului.

(2) Chiria va fi de 696,72 lei/an, respectiv de 2 lei/mp./lună x 29,03 mp. x 12 luni, stabilită în baza pct. 23 din anexa nr. 1 la Hotărârea Consiliului Local Sighişoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al municipiului.

 (3) Valoarea chiriei se achită semestrial, cu termen scadent la 31 martie, respectiv 30 septembrie a fiecărui an și se indexează anual cu indicele de inflaţie. Indexarea va opera începând cu anul calendaristic următor anului de încheiere a contractului.

 (4) Durata închirierii va fi de 1 (un) an, cu posibilităţi de prelungire.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare - Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

         Stupariu Călin                                              Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu 10 voturi ”pentru”, 1 vot ”împotrivă” și 4 ”abțineri”)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Arhitect Șef;
  1 ex. Direcţia Arhitect Șef;
  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  

B.A.

